b"\n_START_ARTICLE_\nEnrique Ramos y Ramos\n_START_SECTION_\nBiografia\n_START_PARAGRAPH_\nProfessor de Dret Rom\xc3\xa0 a la Universitat Central de Madrid, amb la proclamaci\xc3\xb3 de la Segona Rep\xc3\xbablica Espanyola inicia la seva carrera pol\xc3\xadtica presentant-se a les eleccions de 1931 per Acci\xc3\xb3 Republicana obtenint un esc\xc3\xb3 per la circumscripci\xc3\xb3 de M\xc3\xa0laga. Despr\xc3\xa9s de la fundaci\xc3\xb3 d'Izquierda Republicana participar\xc3\xa0, en representaci\xc3\xb3 d'aquesta nova formaci\xc3\xb3 pol\xc3\xadtica, en les eleccions de 1936 obtenint un esc\xc3\xb3 per la circumscripci\xc3\xb3 de Madrid._NEWLINE_Despr\xc3\xa9s de la vict\xc3\xb2ria de Front Popular, va ser ministre de Treball, Sanitat i Previsi\xc3\xb3 Social entre el 19 de febrer i el 13 de maig de 1936 data en qu\xc3\xa8 va passar a ocupar la cartera d'Hisenda fins a la constituci\xc3\xb3 del primer govern de Francisco Largo Caballero el 4 de setembre, ja durant la Guerra Civil. Despr\xc3\xa9s de finalitzar la guerra es va exiliar als Estats Units."